मिस्र ने दूतावासों पर लगाया हथियारों की तस्करी का आरोप  
मिस्र के विदेश मंत्रालय ने यह आरोप लगाया है कि देश में अशांति के बीच कुछ विदेशी राजनयिक अवैध रूप से हथियार और संचार उपकरण लाने की कोशिश कर रहे हैं।
मिस्र के विदेश मंत्रालय ने यह आरोप लगाया है कि देश में अशांति के बीच कुछ विदेशी राजनयिक अवैध रूप से हथियार और संचार उपकरण लाने की कोशिश कर रहे हैं।  मंत्रालय ने रविवार को जारी किए गए एक बयान में कहा है कि प्रतिरक्षा के नियमों का फायदा उठाकर कुछ विदेशी दूतावास राजनयिक बैगों में हथियार और संचार उपकरण लाने का प्रयास कर चुके हैं। हालांकि मंत्रालय ने यह स्पष्ट नहीं किया कि वह किस दूतावास की बात कर रहे हैं, मगर यह कहा कि अधिकारियों को इस बात की पूरी छूट है कि वह उन हथियारों और संचार उपकरणों को जब्त कर सकते हैं जिन्हें मिस्र में लाने के लिए अनुमति की जरूरत है।